སྤྱོད་པའི་ཤུགས་ཀྱིས་ཆོས་ཀྱི་བདེ་བས་འཚོ་བ་དང་ལྡན་པར་གྱུར་ཅིག་པ་སྟེ། སྨོན་ལམ་
རྣམ་པར་དག་པའི་རྒྱས་བཏབ་པའོ། །
268

སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་གྱི་རྣམ་འགྲེལ་སྐལ་བཟང་མིག་འབྱེད་ཀྱི་གསེར་ཐུར།
གསུམ་པ་ནི། སྲིད༵་པ་སོགས་ཏེ། ས་འོག ས་སྟེང༌། ས་བླ་སྟེ་ས་གསུམ་མམ། སྲིད་
པ་གསུམ་གྱི་ཁམས་འདི་ནཾ་འཇམ་དབྱངས་བླ་མ་ཆོས་ཀྱི་རྗེ་ས་སྐྱ་པཎྜི་ཏ་ཞེས་མཚན་གྱི་
སྙན་པའི་གྲགས་པ་གསེར་གྱི་འཁོར་ལོས་སྒྱུར་བའི་མོད། ལུང་རིག་ཚད་མས་མ་གྲུབ་པའི་
ཆོས་ལོག་བར་སྨྲ་བ་བཀའ་ཕྱག་ལ་སོགས་པའི་སྡེ་དང༌། དེའི་སློབ་བ་རྒྱུད་དཔུང་བཅས་
གང་ཡིན་པ་རྣམས་ཀྱི་སྟོབས་དང་ཤུགས་རབ་ཏུ་ཉམས་དམའ་བར་གྱུར་ནས། ཆོས་ཀྱི་
རྒྱལ་པོས་ཚད་མས་གྲུབ་པའི་རྒྱལ་བསྟན་དྲི་མ་མེད་པ་གསལ་བར་བྱས་པའི་དགེ་མཚན་
གྱིས་ཤིས་པར་གྱུར་པའི་དཔལ་དེ་མི་ཉམས་པར་རབ་ཏུ་རྒྱས་པ་ཡིས་ཕྱོགས་ཀུན་ཏུ་རྣམ་
པར་རྒྱལ་བར་གྱུར་ཅིག་པའོ། །དེ་བཞིན་དུ་ཚོགས་གཉིས་བསོད་ནམས་བྱེ་བ་རིང་ནས་
བསགས་པའི་གངས་ཀྱི་རི་བོ་ལྟ་བུ་ལ་གནས་བཅས་ཤིང༌། ཐུབ་བསྟན་མ་སྨད་པ་སྟེ་ལོག་
རྟོག་གིས་མ་བསླད་པ་ལུང་རིགས་ཚད་ལྡན་སེང་གེའི་ང་རོ་རབ་ཏུ་སྒྲོགས་པའི་སྒྲ་དབྱངས་ཀྱིས།
དགེ་ལྡན་པ་ལ་སོགས་པའི་རི་དྭགས་དམངས་རྣམས་ཚད་མའི་ལུང་རིགས་ཀྱི་ང་རོས་
སྔངས་པར་གྱུར་པའི་སྙན་གྲགས་ཀྱིས། འཛམ་གླིང་ས་ཡི་ལྟེ་བ་འཕགས་ཡུལ་རྡོ་རྗེ་གདན་
གྱི་བྱང་ཕྱོགས་བོད་དང༌། བོད་ཆེན་པོའི་ལྗོངས་ཐམས་ཅད་དང༌། ཤར་ཕྱོགས་རྒྱ་ཡི་ཡུལ་
ཐམས་ཅད་འདི་ན་ཀུན་མཁྱེན་གོ་བོ་རབ་འབྱམས་པ་ཞེས་གྲགས་པས། སངས་རྒྱས་ཀྱི་
བསྟན་པ་རིན་པོ་ཆེ་གསལ་བར་མཛད་པ་ཉི་མ་ལྟ་བུ་དེས་རྟག་ཏུ་ཤིས་པའི་རྒྱུ་མཛད་པའི་
དགེ་མཚན་དེ་མི་ཉམས་ཤིང་འབར་བར་ཏེ་རྒྱས་པར་གྱུར་ཅིག་པས་ཤིང་རྟ་ཆེན་པོ་རྣམས་
ཀྱི་ཕྲིན་ལས་ཀྱི་ཤིས་པར་བརྗོད་པའི་སྨོན་པས་སོ། །
རྩོམ་པའི་ཚུལ་ལས་འཕྲོས་པའི་སྦྱར་བྱང་ལ་གསུམ་སྟེ། གང་ཟག་གང་གིས་རྩོམ་པ།
དུས་ནམ་གྱི་ཚེ་རྩོམ་པ། གནས་གང་དུ་སྦྱར་བའོ། །དང་པོ་ནི། དེ་ལྟར་སོགས་ནས། རྒྱལ་
269

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
ཁམས་པ་ངག་དབང་བློ་གྲོས་སྙིང་པོ་གཞན་ཕན་མཐའ་ཡས་པའི་འོད་ཟེར་རམ།
ཐ་སྙད་
རིག་པའི་བཏགས་མིང་དུ་འཇམ་དབྱངས་སྨྲ་བའི་ཉི་མ་ཚངས་སྲས་དགྱེས་པའི་ལང་ཚོ་
ཞེས་བོད་པས། ཞེས་པའི་བར་བསྟན།
གཉིས་པ་ནི། གཉིས་པ་ནི། ཁམས་གསུམ་ ཁམས་གསུམ་ཆོས་ཀྱི་རྒྱལ་པོ་སོགས་ནས་གྲོ་བཞིན་ཟླ་བའི་དཀར་
ཕྱོགས་ཀྱི་རྒྱལ་བ་དང་པོའི་ཚེས་ལ་ཞེས་པའི་བར་བསྟན།
གསུམ་པ་ནི། མདོ་སྨད་སའི་སོགས་ནས་བགྱིས་པའོ་ཞེས་པའི་བར་བསྟན་པ་
རྣམས་གོ་སླའོ། །དེ་དག་གིས་སྤྱི་དོན་གསུམ་པའི་རྣམ་པར་བཤད་པ་བསྟན་ཟིན་ཏོ། །
རྣམ་མང་འགྲོ་རྣམས་མ་རིག་གཉིད་ཡུར་ཞིང༌། །རྣམ་མཁྱེན་བསྟན་པ་ལྡེམ་པོ་མུན་
གླིང་དུ། །རྣམ་དག་སྡོམ་གསུམ་ཉི་གཞོན་གསར་པ་འཆར། །རྣམ་མང་འགྲོ་ཁམས་སྣང་
བས་གསལ་བར་འགྱུར། །དེ་ལྟར་སྡོམ་པ་གསུམ་གྱི་ཉམས་ལེན་གཏན་ལ་འབེབས་པའི་
བསྟན་བཅོས་ཀྱི་དོན་མ་ལུས་པ་ཡོངས་སུ་རྫོགས་པར་བཤད་ཟིན་ཏོ།། །།
འདིར་སྨྲས་པ། སྦྱང་གཞི་རང་བཞིན་དྲི་བཅས་མིག་གི་འབྲས། །ཉོན་མོངས་དུག་
ལྔའི་རབ་རིབ་ཀྱིས་བསྒྲིབས་པ། །སྦྱོང་བྱེད་ལུང་རིག་ཟོང་གིས་ལེགས་བསྐྲུན་པའི། །སྡོམ་
གསུམ་རྣམ་འགྲེལ་གསེར་ཐུར་ངོ་མཚར་རྨད། ༡།ཇི་ལྟར་ནད་ཀྱིས་གདུངས་ལ་སྨན་གཅེས་
བཞིན། །མཁས་རྣམས་ཆོས་ཕུང་བརྒྱད་ཁྲི་བཞི་སྟོང་གི། ཉིང་ཁུ་སྡོམ་གསུམ་ཉམས་ལེན་
གཅེས་གཟུང་ཕྱིར། །གསོ་དང་དཔྱད་པའི་ཆོ་གའི་ཕྲེང་བ་བལྟར། ༢། ཀུན་ལས་རབ་
དྭངས་ཕུལ་བྱུང་བདུད་རྩིའི་རྒྱུན། །འཇམ་དབྱངས་བླ་མའི་མཁྱེན་རབ་བུམ་བཟང་ལས། །
བབས་པ་སྡོམ་གསུམ་རབ་དབྱེ་ཀུན་མཁྱེན་རྗེས། །སྐལ་ལྡན་གདུལ་བྱའི་བློ་མཚོར་ཅིག་
ཅར་ཕབ། ༣། ཚུལ་བཞིན་རྟོགས་ན་ཉམས་ལེན་སྙིང་པོར་བཅས། །ཀུན་ཚང་གྱུར་ཀྱང་
270

སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་གྱི་རྣམ་འགྲེལ་སྐལ་བཟང་མིག་འབྱེད་ཀྱི་གསེར་ཐུར།
ཤེས་བརྩོན་གྱིས་དམན་རྣམས། །གཞལ་དཀའི་ཆུ་གཏེར་རི་བོང་རྐྱལ་བ་ཡིས། །ཆོད་པ་
མིན་བཞིན་གཞུང་དོན་རྟོགས་སླའི་ཕྱིར། ༤། ངག༵་གི་དབང་ཕྱུག་རྣམ་དཔྱོད་རྟ་བདུན་
གྱིས། །ལེགས་པར་དྲངས་པའི་བསྟན་བཅོས་འོད་བརྒྱ་པ། །དོན་ཀུན་གྲུབ་པའི་ཟབ་དོན་
སྣང་བ་ཡིས། །སྐལ་བཟང་བློ་ཡི་པདྨོ་ཅིས་མི་འབྱེད། སྐལ་བཟང་བློ་ཡི་པདྨོ་ཅིས་ ༥། ཀྱེ་མ་དེང་དུས་ལྔ་བདོའི་དགེ་
འདུན་རྣམས། །ཐོས་བསམ་གྱིས་དབེན་འབྱོར་ལྡན་སྐྱེ་བོས་ཀྱང༌། །བླུན་པོའི་རྐང་
འདེགས་ཕྱིར་ན་ཆོས་མཐུན་པ། །ཉིན་སྐར་ཙམ་ཕྱིར་འདི་འདྲའི་དགོས་པ་བྲལ། ༦།འོན་
ཀྱང་ཁྱབ་བདག་བླ་མའི་དགོངས་རྫོགས་དང༌། །བློ་གསལ་སྐྱེས་བུའི་ཐུགས་བཞེད་སྐོང་
སླད་དུ། །ལྷག་བསམ་ཀུན་སློང་དུང་དང་ཀུནྡ་ལྟར། །རབ་ཏུ་དཀར་བའི་སྒོ་ནས་ཚུལ་འདི་
བརྩམས། ༧།སྐྱེ་བར་གོམས་པའི་ཤེས་རབ་མཐུ་ཆུང་ཞིང༌། །གཞུང་དོན་སྦྱངས་པ་དམན་
པའི་ཤུགས་བརྟས་པས། །ཉེས་པར་གྱུར་གང་བླ་མ་ཡི་དམ་ལྷ། །ཁྱད་པར་ཀུན་མཁྱེན་བླ་
མའི་སྤྱན་སྔར་བཤགས། ༨། སོ་སོར་ཐར་པ་བྱང་སེམས་གསང་སྔགས་ཀྱི། །སྡོམ་པའི་
རྣམ་འགྲེལ་བདུད་རྩིའི་སྒོ་དབྱེ་བའི། །དགེ་བ་གང་ཐོབ་རྒྱལ་བའི་སྲས་རྣམས་ཀྱི། །བཟང་
པོ་སྤྱོད་པ་བཞིན་དུ་བསྔོ་བར་བགྱི། ༩། རྒྱལ་བ་ཀུན་གྱི་ཡབ་ཏུ་གྱུར་ཀྱང་རྒྱལ་སྲས་ཚུལ་
བཟུང་འཇམ་པའི་དབྱངས། །མགོན་པོ་གང་དེའི་མཁྱེན་བརྩེའི་ཡེ་ཤེས་ཕུང་པོ་གཅིག་
བསྡུས་འགྲོ་ཁམས་འདིར། །ངུར་སྨྲིག་གར་གྱི་རྣམ་པར་རོལ་པ་མཁས་དང་གྲུབ་པའི་
དབང་པ་ཞེས། །ཀུན་མཁྱེན་བླ་མ་རྫོགས་པའི་སངས་རྒྱས་ཞབས་པད་སྲིད་མཐར་བརྟན་
གྱུར་ཅིག༡༠། ལུང་རིག་མ
ལུང་རིག་མན་ངག་ཚད་མས་བརྒྱན་པའི་རྣམ་བཤད་ཟླ་བའི་དཀྱིལ་འཁོར་
གྱིས། །ཆོས་ཀྱི་སྒྲ་དབྱངས་འོད་སྣང་དཀར་པོས་ཕྱོགས་ཀུན་ཡོངས་སུ་ཁྱབ་གྱུར་ནས། །
འགྲོ་བའི་སྡུག་བསྔལ་ཚ་གདུང་སེལ་ཞིང་ཐུབ་བསྟན་སྤྱི་དང་བྱེ་བྲག་ཏུ། །ཀུན་མཁྱེན་
271

རིས་མེད་ཆོས་གཏེར་མཛོད་ལས། སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
གཉིས་པའི་རིང་ལུགས་ཀུནྡའི་དགའ་ཚལ་མཆོག་ཏུ་རྒྱས་གྱུར་ཅིག༡༡།
ཅེས་སྡོམ་པ་གསུམ་གྱི་ཉམས་ལེན་གཏན་ལ་འབེབས་པ་འཇམ་དབྱངས་བླ་མའི་
དགོངས་རྒྱན་གྱི་རྣམ་འགྲེལ་སྐལ་བཟང་མིག་འབྱེད་ཀྱི་གསེར་ཐུར་ཞེས་བྱ་བ་འདི་ནི། རྩ་
བའི་གཞུང་མཛད་པ་པོ་ངེས་པ་དོན་གྱི་ཐམས་ཅད་མཁྱེན་པ་ཆེན་པོ་མཚན་བརྗོད་པར་
དཀའ་ནའང་། དོན་གྱི་སླད་དུ་གོང་དུ་མཚན་སྨོས་མ་ཐག་གང་དེའི་ཞལ་སྔ་ནས་ལེའུ་བཞི་
པ་ཡན་ཆད་ལ་རང་འགྲེལ་དཔྱིས་ཕྱིན་པར་མཛད་ཅིང༌། དེའི་འཕྲོ་ལུས་པ་ལ་ཞལ་སྐོང་
ཞིག་མ་ཡོད་ཐབས་མེད་ཅེས་རྗེ་འདིའི་རིགས་ཀྱི་དཔོན་དུ་གྱུར་ཅིང་ཕྲིན་ལས་སྐྱོང་བ་
གཞན་ཕན་ཀུན་དགའ་དང༌། ཐུགས་ཀྱི་སྲས་བླ་མ་བསོད་ནམས་རབ་རྒྱས་སོགས་རྗེས་
འཛིན་རྣམས་ནས་གསུང་གིས་བསྐུལ་ཞིང༌། ལྷག་པར་རྫོང་སར་མངའ་རི་ཆོས་རྗེ་ཀུན་
དགའ་འཇམ་དབྱངས་ནས་ཀྱང་གསུང་ནན་གྱིས་བསྐུལ་ཞིང་རྩོམ་གདན་བྲི་གཞིའི་རྐྱེན་ ངས་ནས་ཀྱང་གསུང་ནན་གྱས་བསྐུལ་ཞང་རྩམ་གད
སྦྱར་བ་དང་། ཁྱད་པར་ཀུན་མཁྱེན་བླ་མ་རིན་པོ་ཆེའི་བཀའ་ཡིས་གནང་བ་ནོས་པ་ལ་
བརྟེན་ནས། ཁམས་གསུམ་ཆོས་ཀྱི་རྒྱལ་པོ་ཐར་རྩེ་མཁན་ཆེན་རྡོ་རྗེ་འཆང་ཁུ་དཔོན་རྣམ་
པ་གསུམ་དང་། རྩོད་པའི་དུས་ཀྱི་ཐམས་ཅད་མཁྱེན་པ་ཀུན་མཁྱེན་བླ་མ་རིན་པོ་ཆེ་རྫོགས་
པའི་སངས་རྒྱས་འཇམ་དབྱངས་མཁྱེན་བརྩེའི་དབང་པོ་ཀུན་དགའ་བསྟན་པའི་རྒྱལ་
མཚན་དཔལ་བཟང་པོ་དང༌། འཛམ་གླིང་བྱང་ཕྱོགས་ཀྱི་ཐུབ་པའི་རྒྱལ་ཚབ་འཇམ་པའི་
དབྱངས་ངག་དབང་ལེགས་གྲུབ་བམ། རྒྱལ་བའི་སྲས་པོ་ངག་དབང་བློ་གྲོས་སྙིང་པོ་གཞན་
ཕན་མཐའ་ཡས་པའི་འོད་ཟེར་སྙན་བརྒྱུད་བསྟན་པའི་རྒྱལ་མཚན་དཔལ་བཟང་པོ་ལ་
སོགས་པ་ཡོངས་འཛིན་དམ་པ་རྣམས་ཀྱི་ཞབས་ཀྱི་རྡུལ་དྲི་མ་མེད་པ་གཙུག་ཏུ་བསྟེན་ཅིང་
གསུང་གི་བདུད་རྩི་ལ་ལོངས་སྤྱོད་པའི་བཀའ་འབངས་རྣམས་ཀྱི་ཐ་ཆུང༌། ཀུན་མཁྱེན་ཨེ་
272

སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་གྱི་རྣམ་འགྲེལ་སྐལ་བཟང་མིག་འབྱེད་ཀྱི་གསེར་ཐུར།
ཝྃ་པ་ཆེན་པོའི་ལུགས་བཟང་དྲི་མ་མེད་པའི་རྗེས་སུ་ཞུགས་ཤིང་རྗེས་སུ་སློབ་པའི་འདུན་པ་
མི་དམན་ཙམ། ཡུལ་གཙང་རོང་ཕྱོགས་ཀྱི་ཀུན་ཏུ་རྒྱུ་ངག་དབང་བསོད་ནམས་རྒྱལ་མཚན་
བློ་གྲོས་མི་ཟད་པའི་སྒྲ་དབྱངས་སུ་བོད་པའི་སྙོམ་ལས་དང་ལེ་ལོའི་མཐར་ཐུག་པ་དེས། རྩ་
བའི་གཞུང་དོན་ལ་ལེགས་པར་དཔྱད་ཅིང་། རྒྱབ་བརྟེན་ཡིག་ཆའི་སྐོར་ལ་རྟོག་དཔྱོད་ཀྱིས་
ཡོན་ཏན་རིན་པོ་ཆེ་དུ་མའི་འབྱུང་གནས་ཤྲཱི་རྫོང་སར་བཀྲ་ཤིས་ལྷ་རྩེའི་ཆོས་གྲྭ་ཆེན་པོར། རྩ་
བའི་གཞུང་བསྟན་བཅོས་མཛད་ནས་བགྲང་བྱ་བཅུ་ཕྲག་གཉིས་སྔོན་དུ་འདས་པ་རབ་བྱུང་
བཅོ་ལྔ་པའི་ན་ཚོད་ལྡན་ཅེས་ཤིང་མོ་ཕག་གི་ལོ་ནག་པ་ཟླ་བའི་དཀར་ཕྱོགས་ཀྱི་བཟང་པོ་
གཉིས་པ་བདུད་རྩི་སྦྱོར་བའི་འཕྲོད་ཆེན་ཉིན་ལེགས་པར་གྲུབ་པར་སྦྱར་བའོ། །འདིས་
ཀྱང་བཤད་སྒྲུབ་ཀྱི་བསྟན་པ་དར་ཞིང་སེམས་ཅན་ཐམས་ཅད་ལ་ཕན་པ་དང་བདེ་བའི་རྒྱུ་
བླ་ན་མེད་པ་འབྱུང་བར་གྱུར་ཅིག ། །སརྦ་དཱ་ཀ་ལྱཱ་ཎཾ་བྷ་བནྟུ། །གོང་གི་ཞར་བྱུང་རྒྱུད་ཀྱི་
མངོན་རྟོགས་འདི་རྣམས་གཞུང་གི་ས་བཅད་རྣམ་གྲངས་ཙམ་སྟེ། ཞིབ་པ་སྐབས་སུ་བབས་
པ་བྱུང་ཚེ་ལོགས་སུ་འབྲི་བར་བྱའོ། །
ཨོཾ་སྭ་སྟི་པྲ་ཛེ་བྷྱཿའཇམ༵་དབྱངས་མགོན་པོའི་ཡེ་ཤེས་གཅིག་བསྡུས་པ། ངག་ལ་
དབང་ཐོབ་ཤེས་བྱའི་ཆོས་རྣམས་ཀུན། །ལེགས་པར་བཤད་ལ་མཁས་ཤིང་གྲུབ་བརྙེས་
པས། །རྣམ་ཐར་བསམ་གྱིན་དད་པས་ཕྱག་བགྱིའོ། །ཐུབ་པས་ཇི་སྙེད་འགྲོ་བའི་ཁམས་
མཐུན་པར། །དེ་སྙེད་ཐེག་པ་སྣ་ཚོགས་གསུངས་པ་ཡི། །བརྗོད་བྱ་བསླང་གསུམ་བསྟན་
པའི་ཉམས་ལེན་གཞུང༌། །འཇམ་མགོན་མཁྱེན་པའི་དཔྱད་གསུམ་དག་པས་བཀྲལ། །
བསྟན་བཅོས་སྡོམ་གསུམ་གཞུང་དང་བསྡུས་པའི་དོན། །ས་བཅད་གཞུང་སྦྲགས་རྣམ་
འགྲེལ་དང་བཅས་བཞི། །མི་ཟད་ཆོས་སྦྱིན་སྤར་གྱི་པདྨོའི་ཚལ། །དང་པོ་འཇམ་མགོན་
273

རིས་མེད་ཆོས་གཏེར་མཛོད་ལས།
སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་རྩ་འགྲེལ། སྟོ་ཆ།
ཐུགས་བསྐྱེད་མཚོ་ལྡེབ་༨༡ལས་སོ། །བར་དུ་ཀུན་གཟིགས་མཧཱ་པཎྜི་ཏ། །འཇམ་དཔལ་
དབྱངས་དངོས་མཁྱེན་བརྩེ་ནུས་པའི་གཏེར། །མཁས་གྲུབ་དབང་པོའི་ཐུགས་རྗེའི་འོད་
ཟེར་གྱིས། །ངོ་མཚར་སྤར་གྱི་འདབ་མ་རྣམ་པར་«ཕྱེ། །དགེ་བའི་བཤེས་གཉེན་ཕན་བདེ་
དཔལ་བཟང་༣༡པོ། །ས་སྐྱོང་མཛོད་འཛིན་བཀྲ་ཤིས་རྒྱ་མཚོ་༡༠༠དང༌། །ཀརྨ་ཆོས་༥“སྒྲོན་
ནེ་ཚན་ཞྭ་ཆེན་༢༣སོགས། །དད་གསུམ་ཟིམ་བུའི་ཆར་གྱིས་སྐྱེད་དུ་བསྲིངས། །ཐ་མ་ས་ཡི་
ཚངས་པ་སྐྱེད་ཡུམ་མས། །མ་ལུས་མཐའ་༤༣བསྡུས་པདྨའི་སྙིང་པོ་སྨིན། །བཀའ་བློན་པདྨ་
ཆོས་འཕེལ་བཟང་པོ་ཡིས། །བརྐོ་བཙུགས་གཙང་དག་མཆོད་པའི་ཕྲེང་བར་བལྟར། །འདི་
ལྟར་བསྒྲུབས་པའི་དགེ་ཚོགས་ལས། །བསོད་ནམས་ཕུང་པོ་ཚད་མེད་པ། །འཇིག་རྟེན་
ཁམས་འདིར་མ་ཤོང་དོགས། །མེས་པོས་ཡངས་པར་སྤྲུལ་ལམ་སྙམ། །སྡེ་བཞིའི་ནོར་གྱི་
རྩིབས་སྟོང་བཀྲ། །དགེ་བཅུའི་ཁྲིམས་ཀྱི་མུ་ཁྱུད་ཅན། །ལུགས་གཉིས་གསེར་གྱི་འཁོར་
ལོ་ཡིས། །གླིང་བཞི་ཀུན་ལ་དབང་གྱུར་ཅིག སྣང་བར་བྱས་སོ་ཟླ་འོད་ཀྱིས། །མུན་པའི་
དཔལ་དེ་ཡོངས་འཕྲོགས་ལྟར། །བདག་མེད་རྟོགས་པའི་ཤེས་རབ་ཀྱིས། །བདག་ཏུ་ལྟ་བ་
དེ་ཡང་ངོ་། །དྲི་མ་མེད་པའི་ཐུབ་བསྟན་སྤྱི་དང་ཁྱད་པར་དུ། །གངས་ཅན་བསྟན་པའི་སྒྲོན་
མེ་རྗེ་བཙུན་ས་སྐྱ་པའི། །ལུང་རྟོགས་བསྟན་དར་བསྟན་འཛིན་སྐྱེས་བུ་ཞབས་བརྟན་ཞིང་། །
བཤད་སྒྲུབ་བ་དན་དཀར་པོ་ཕྱོགས་ཀུན་རྒྱལ་གྱུར་ཅིག །
ཅེས་སྡོམ་པ་གསུམ་གྱི་ཉམས་ལེན་གཏན་ལ་འབེབས་པའི་རྩ་བའི་གཞུང་དང༌།
བསྡུས་དོན། ས་གཞུང་སྦྲགས་མ། རྣམ་འགྲེལ་བཅས་སྔ་ཕྱིར་བསྟན་འཛིན་གྱི་སྐྱེས་ཆེན་
དམ་པ་གཉིས་དང་། དད་སློབ། དད་སྦྱིན་རྣམས་ནས་སྡེ་དགེ་ལྷུན་གྲུབ་སྟེང་གི་ཆོས་གྲྭར་
ཆོས་སྦྱིན་མི་ཟད་པའི་སྤར་དུ་ལྡེབ་གྲངས་ཨངྷིའི་གྲངས་ལྟར་བཞེངས་པའི་སྤར་བྱང་ཉུང་ངུ་
274

སྡོམ་པ་གསུམ་འཇམ་དབྱངས་བླ་མའི་དགོངས་རྒྱན་གྱི་རྣམ་འགྲེལ་སྐལ་བཟང་མིག་འབྱེད་ཀྱི་གསེར་ཐུར།
འདིའང་དགེ་སྦྱོང་ཝཱ་གིནྡྲས་རབ་ཚེས་ན་ཚོད་ལྡན་གྱི་ལོ་རྒྱལ་བ་ལྷ་ལས་བབས་པའི་དུས་
ཆེན་ཁྱད་པར་ཅན་གྱི་ཉིན་གང་དྲན་ཐོལ་བྱུང་དུ་སྦྱར་བ་དགེ་ལེགས་འཕེལ།། །།
275

རིས་མེད